rejauldu/bengali-wikipedia huggingface dataset:
কিয়েরা গোর্মলে উত্তর আয়ারল্যান্ডের বেলফাস্টের একজন মডেল। Ulster's catwalk sensation, Europe Intelligence Wire, October 6, 2006. Accessed on line December 22, 2007. তিনি মারিও টেস্টিনোর নজর কেড়েছিলেন, যার ফলে ভোগ ইউকে এবং ইতালি, আইডি, বারবেরি, অ্যাকোয়াসকুটাম, আভেদা এবং জেগারের জন্য পোজ দিয়েছেন।  গোর্মলে লন্ডনে স্টর্ম মডেল ম্যানেজমেন্ট, নিউ ইয়র্ক এবং প্যারিসের মেরিলিন এজেন্সি এবং উইমেন মডেল ম্যানেজমেন্ট মিলানের প্রতিনিধিত্ব করেছেন। Ulster's catwalk sensation, Europe Intelligence Wire, October 6, 2006. Accessed on line December 22, 2007. Kiera has the look of success, Europe Intelligence Wire, June 7, 2003. Accessed on line December 22, 2007.   তথ্যসূত্র    বহিঃসংযোগ      Kiera Gormley at models.com বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বেলফাস্টের নারী মডেল
thumb|120 px|বিন্যাসের প্রথম অর্থ অনুযায়ী, ছয়টি সারির প্রত্যেকটি তিনটি পৃথক বলের বিভিন্ন বিন্যাস বিন্যাস হলো পৃথক ক্রমে বস্তু বা চিহ্নসমূহ পুনর্সজ্জিত করা। প্রতিটি অনন্য ক্রমকে একটি বিন্যাস বলে। গণিতে, একটি সেটের বিন্যাস বলতে দুইটি ভিন্ন জিনিস বুঝাতে পারে:  সেটের উপাদানসমূহকে একটি ধারায় বা একটি রৈখিক ক্রমে সাজানো, অথবা  একটি ক্রমিক সেটের রৈখিক ক্রম পরিবর্তন করার ঘটনা বা প্রক্রিয়া। উদাহরণস্বরূপ, এক থেকে ছয় পর্যন্ত সংখ্যাকে কোনো সংখ্যার পুনরাবৃত্তি ছাড়া পাশাপাশি সজ্জিত করলে ৭২০ টি বিন্যাস পাওয়া যাবে। এদের মধ্যে একটি হলো ৪৫৬১২৩। সেট তত্ত্ব অনুযায়ী, বিন্যাস হলো একটি ক্রম যা একটি সেট থেকে একটি উপাদান এক ও কেবলমাত্র একবার নিয়ে গঠিত। বিন্যাসের ধারণা সেট তত্ত্ব বা সমাবেশ থেকে আলাদা, কেননা উপাদানসমূহের ক্রম সেট বা সমাবেশের ক্ষেত্রে গ্রহণীয় নয়।  থাম্ব|১ থেকে ৮ পর্যন্ত সংখ্যাকে কোনো পুনরাবৃত্তি ছাড়াই প্রায় হাজারবারের থেকেও বেশি বিন্যাস করা সম্ভব ইতিহাস সংজ্ঞা পূর্বে একটি ক্রমিক সেটের ক্রমের পরিবর্তন করাকে বিন্যাস বলে গণ্য করা হত, কিন্তু বর্তমান উচ্চতর গণিতে একে অপেক্ষক রূপে গণ্য করা হয়। বিন্যাস অপেক্ষককে  বা  ইত্যাদি গ্রিক অক্ষর দ্বারা প্রকাশ করা হয়। বিন্যাস হল কোনো একটি সেট থেকে ওই সেটের উপর একটি বাইজেকশন, যথা   কে অভেদ বিন্যস বলা হয় যেখানে । কোনো  পদী সেটের সকল বিন্যাস একত্রে প্রতিসাম্য গ্রুপ   গঠন করে। এখানে অপেক্ষকের সংযোজন গ্রুপ অপেক্ষক হিসেবে কাজ করে।  ব্যবহৃত চিহ্ন  বিন্যাস গণণা  একটি ক্রমের বিন্যাস হল:  যেখানে:  r প্রতিটি বিন্যাসের আকার অর্থাৎ মূ্ল উপাদানের সেট থেকে প্রতিবারে ঠিক কতটি উপাদান নিয়ে প্রতিটি বিন্যাস গঠিত হচ্ছে তার সংখ্যা  n সেই সেটের আকার যা থেকে বিন্যাসের উপাদান গৃহীত হয় বা মূল উপাদানের সেটে বিদ্যমান মোট উপাদান সংখ্যা  ! হল ফ্যাক্টরিয়াল অপারেটর।  উদাহরণস্বরূপ আমাদের যদি একটি সেটে মোট ১০ টি ভিন্ন ভিন্ন উপাদান থাকে যেমন: {১, ২, ৩, ... ১০}, তবে পূর্ণসংখ্যাগুলো থেকে প্রতিবারে তিনটি সংখ্যা নিয়ে তৈরি বিন্যাসের (যেখানে কোনো উপাদানের পুনরাবৃত্তি হয়না) মোট সংখ্যা নির্ণয় করতে n =১০ ও r = ৩ নিয়ে এভাবে  গণণা করতে হবে P(১০,৩) = ১০!/(১০−৩)! = (১×২×৩×৪×৫×৬×৭×৮×৯×১০)/(১×২×৩×৪×৫×৬×৭) = ৮×৯×১০ = ৭২০. এখানে মোট বিন্যাস সংখ্যা ৭২০ এর অর্থ হল ১০ টি উপাদান বিশিষ্ট মূল উপাদানের সেটটি থেকে (১, ২, ৩), (২, ১, ৩), (২, ৩, ১), (৫, ৩, ৪), (৩, ৫, ৪), (৩, ৪, ৫) ইত্যাদি -এরকম ভাবে (যেখানে গঠিত বিন্যাসগুলোর প্রতিটিতে অনন্য উপদান রয়েছে ৩ টি) গঠিত বিন্যাস গুলোর মোট সংখ্যা ৭২০ টি। যে সকল ক্ষেত্রে n = r সেখানে উপর্যুক্ত সূত্রটি হবে:  শূণ্যের ফ্যাক্টরিয়াল ০! এর ১ হবার কারণ, সেট তত্ত্ব অনুযায়ী একটি ফাঁকা সেটকে কেবল একটি ক্রমে বিন্যাস করা যাবে, তাই ০! = ১.  যদি n = ০ হয় সেক্ষেত্রেও একটি অনন্য ক্রম পাওয়া যাবে. উল্লেখ্য যে, উপর্যুক্ত প্রক্রিয়া শুধুমাত্র সে সকল ক্ষেত্রে প্রযোজ্য হবে যে সকল ক্ষেত্রে মূল সেটটিতে বিদ্যমান উপাদানগুলোর প্রত্যেকে অনন্য বা একে অপর থেকে ভিন্ন। অনান্য ধরণের বিন্যাস    বিষয়শ্রেণী:বীজগণিত বিষয়শ্রেণী:গৌণিক ও দ্বিপদী বিষয় বিষয়শ্রেণী:আরব উদ্ভাবন
পরমা  (ইংরেজি শিরোনাম: The Ultimate Woman) হল ১৯৮৫ সালের একটি জাতীয় চলচ্চিত্র পুরস্কার বিজয়ী ভারতীয় বাংলা ফিচার চলচ্চিত্র। এটি পরিচালনা করেছেন অপর্ণা সেন।   অভিনয়শিল্পী   পরমা চরিত্রে রাখী  অপর্ণা সেন  অনিল চ্যাটার্জি  দীপঙ্কর দে  রাহুলের চরিত্রে মুকুল শর্মা  সন্ধ্যারানী   পুরস্কার  ১৯৮৬ জাতীয় চলচ্চিত্র পুরস্কার   সিলভার লোটাস অ্যাওয়ার্ড- সেরা পার্শ্ব অভিনেতা- দীপঙ্কর দে  বাংলায় শ্রেষ্ঠ পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার  তথ্যসূত্র  বহিঃসংযোগ  বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:অপর্ণা সেন পরিচালিত চলচ্চিত্র বিষয়শ্রেণী:১৯৮৫-এর চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতে ব্যভিচার সম্পর্কে চলচ্চিত্র বিষয়শ্রেণী:ভারতীয় নারীবাদী চলচ্চিত্র বিষয়শ্রেণী:শ্রেষ্ঠ পার্শ্ব অভিনেতা জাতীয় চলচ্চিত্র পুরস্কার বিজয়ী অভিনয় সমন্বিত চলচ্চিত্র বিষয়শ্রেণী:শ্রেষ্ঠ বাংলা পূর্ণদৈর্ঘ্য চলচ্চিত্র জাতীয় চলচ্চিত্র পুরস্কার বিজয়ী
এসরা বিলগিস বা এসরা বিলগিচ (জন্ম: ১৪ অক্টোবর ১৯৯২, আঙ্কারা) হলেন একজন তুর্কি অভিনেত্রী এবং মডেল, যিনি ঐতিহাসিক টেলিভিশন অ্যাডভেঞ্চার ধারাবাহিক দিরিলিস: আর্তগোল-এ হালিমা হাতুন এর চরিত্রে অভিনয়ের সুবাদে সুপরিচিত।   কর্মজীবন  ২০১৪ সাল থেকে তিনি বিশ্বব্যাপি জনপ্রিয় হওয়া ঐতিহাসিক টেলিভিশন ধারাবাহিক দিরিলিস: আর্তগোল-এ অভিনয় করছেন। ধারাবাহিকটি তুরস্কের সরকারী চ্যানেল টিআরটি১ এইচডি তে সম্প্রচারিত হয়ে থাকে। তার সহ-তারকা হিসেবে অভিনয় করেছেন এনজিন আলতান দোজায়তান এবং হুলিয়া দারচান। এসরা বিলগিস হালিমা হাতুন এর চরিত্রে অভিনয় করেছেন। এছাড়াও এসরা তুরস্কের বিখ্যাত সাময়িকী ইনস্টাইল তুর্কি তে মডেল হিসেবে কাজ করেছেন।   অভিনয়  ধারাবাহিক সাল নাম চরিত্রের নাম নোট ২০১৪–২০১৮দিরিলিস আর্তুগ্রুলহালিমা হাতনপ্রধান চরিত্রে২০১৮দেরিয়া আকারপ্রধান চরিত্রে২০২০–২০২১রামোসিবেল ইলদিরিমপ্রধান চরিত্রে২০২১–২০২২গুলফাম পাশাজাদেপ্রধান চরিত্রে২০২৩-আতাতুর্কম্যাডাম করিন Guest role চলচ্চিত্র সাল নাম চরিত্রের নাম নোট ২০২০আদানিস কুতসাল কাবগা জেমরে হাজনেদারপ্রধান চরিত্রে   ব্যক্তিগত জীবন  ২০১৪ সাল থেকে তিনি পেশাদার ফুটবল খেলোয়াড় গোখান তরের সাথে প্রেমের সম্পর্কে জড়িয়ে পড়েন। এরপর ২০১৭ সালের অক্টোবরে বাগদান করেন এবং সবশেষে ২১ অক্টোবর ২০১৭ সালে বিবাহ বন্ধনে আবদ্ধ হন। তিনি ইস্তানবুলের বিলকেন্ট আন্তর্জাতিক বিশ্ববিদ্যালয়ে পড়াশোনা করেছেন।   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:তুর্কি অভিনেত্রী বিষয়শ্রেণী:আঙ্কারার ব্যক্তিত্ব বিষয়শ্রেণী:তুর্কি চলচ্চিত্র অভিনেত্রী বিষয়শ্রেণী:তুর্কি টেলিভিশন অভিনেত্রী বিষয়শ্রেণী:ফুটবলারদের স্ত্রী ও বান্ধবী
অ্যাপল এ৭ হলো অ্যাপল কর্তৃক ডিজাইনকৃত একটি ৬৪-বিট সিস্টেম অন চিপ (SoC) যা ২০১৩ সালের ১০ সেপ্টেম্বর আইফোন ৫এস এবং ২৩ অক্টোবর আইপ্যাড এয়ার এর উদ্বোধনের সময় উপস্থাপন করা হয়েছিল। অ্যাপল জানিয়েছে যে এটি তার পূর্বসূরি অ্যাপল এ৬ এর তুলনায় দ্বিগুণ দ্রুত এবং এর তুলনায় দ্বিগুণ গ্রাফিক্স শক্তি রয়েছে। এটি কোনও গ্রাহক স্মার্টফোন বা ট্যাবলেট কম্পিউটারে ব্যবহৃত প্রথম ৬৪-বিট এসওসি। এই চিপটি ব্যবহার করা সিস্টেমগুলির জন্য সর্বশেষ সফ্টওয়্যার হালনাগাদ ছিল iOS 12.4.9, যা ২০২০ সালের ৫ নভেম্বর প্রকাশিত হয়েছে।   ডিজাইন  এ৭ চিপে সাইক্লোন নামের একটি ৬৪-বিট ১.৩-১.৪ গিগাহার্জের ARMv8-A ডুয়াল-কোর অ্যাপল-ডিজাইন সিপিইউ রয়েছে। ARMv8-A আর্কিটেকচারে সেট করা 64-বিট A64 নির্দেশাবলী অ্যাপল এ৬ চিপে ব্যবহৃত ARMv7 আর্কিটেকচারের তুলনায় এ৭ এর রেজিস্টারের সংখ্যা দ্বিগুণ করেছে। এটিতে ৩১টি ৬৪-বিট প্রশস্ত সাধারণ রেজিস্টার এবং ৩২টি ১২৮-বিট প্রশস্ত ফ্লোটিং পয়েন্ট/নিওন রেজিস্টার রয়েছে।  এছাড়াও এ৭ চিপে গ্রাফিক্স প্রসেসিং ইউনিট (জিপিইউ) সংযুক্ত করা হয়েছে যা আনন্দটেক এর মতে চতুর্মুখী কনফিগারেশনের একটি পাওয়ারভিআর জি৬৪৩০।  এ৭ চিপের প্রতি কোরে ডেটার জন্য ৬৪ কেবি এবং নির্দেশাবলীর জন্য ৬৪ কেবি L1 cache রয়েছে, প্রতি সিপিইউ কোরে শেয়ার করা ১ এমবি L2 cache, এবং পুরো এসসিকে পরিষেবা দেওয়ার জন্য ৪ এমবি L3 cache রয়েছে।  এ৭ চিপে একটি নতুন ইমেজ প্রসেসর অন্তর্ভুক্ত রয়েছে, যা মূলত এ৫ তে প্রবর্তিত হয়েছিল, যা চিত্রের স্থিতিশীলতা, রঙ সংশোধন এবং আলোর ভারসাম্যের মতো ক্যামেরার সাথে সম্পর্কিত কার্যকারিতার জন্য ব্যবহৃত হয়। এ৭ এর মধ্যে "সিকিউর এনক্লেভ" নামে একটি অঞ্চলও রয়েছে যা আইফোন ৫এস এবং আইপ্যাড মিনি ৩ তে টাচ আইডি ফিঙ্গারপ্রিন্ট সেন্সর থেকে তথ্য সঞ্চয় করে এবং সুরক্ষিত রাখে। অনুমান করা হয় যে সিকিউর এনক্লেভের ডেটা সুরক্ষার জন্য এআরএম এর ট্রাস্টজোন/সিকিউর কোর প্রযুক্তি ব্যবহার করা হয়েছে। অ্যাপল এ৬ থেকে পরিবর্তিত হয়ে এ৭ এসসি আর অ্যাক্সিরোমিটার, জাইরোস্কোপ এবং কম্পাস পরিষেবা দেয় না। বিদ্যুতের খরচ হ্রাস করার জন্য, এই কার্যকারিতাটি নতুন এম৭ গতি সহপ্রসেসরে সরিয়ে নেওয়া হয়েছে যা এনএক্সপি সেমিকন্ডাক্টরের একটি পৃথক এআরএম-ভিত্তিক মাইক্রোকন্ট্রোলার।   অ্যাপল এ৭ (APL0698)  ১.৭ গিগাহার্জের অ্যাপল এ৭ চিপের APL0698 রূপটি আইফোন ৫এস, আইপ্যাড মিনি ২, এবং আইপ্যাড মিনি ৩ এ ব্যবহার করা হয়েছে। এ৭ স্যামসাং কর্তৃক উচ্চ ডাইলেট্রিক ধাতু গেট (এইচকেএমজি) ২৮ ন্যানোমিটার প্রক্রিয়াতে উৎপাদন করা হয় এবং এতে ১০২ মিমি২ ডাইতে ১ বিলিয়ন ট্রানজিস্টর রয়েছে। এবিআই এর গবেষণা অনুসারে এ৭ ফিক্সড পয়েন্ট অপারেশনের সময় ১১০০ মিলিঅ্যাম্পিয়ার এবং ফ্লোটিং পয়েন্ট অপারেশনের সময় ৫২০ মিলিঅ্যাম্পিয়ার বিদ্যুৎ ব্যবহার করেছিল, যা এর পূর্বসূরি এ৬ প্রসেসরটি আইফোন ৫ এ ৪৮৫ মিলিঅ্যাম্পিয়ার এবং ৩২০ মিলিঅ্যাম্পিয়ার বিদ্যুৎ ব্যবহার করেছিল।Google/Motorola Mobility’s Moto X Outpaces Competition with New Innovations, ABI Research এটি প্যাকেজ অন প্যাকেজ (পিওপি) পদ্ধতিতে ১ জিবি এলপিডিডিআর৩ ডিআর‍্যামের সাথে ৬৪-বিট প্রশস্ত মেমরি ইন্টারফেসসহ উৎপাদন করা হয়েছে।   অ্যাপল এ৭ ব্যবহার করে এমন পণ্য    আইফোন ৫এস  আইপ্যাড এয়ার  আইপ্যাড মিনি ২  আইপ্যাড মিনি ৩   গ্যালারী    আরও দেখুন    অ্যাপলের ডিজাইন করা প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর   তথ্যসূত্র   বিষয়শ্রেণী:অ্যাপল ইনকর্পোরেটেড মোবাইল প্রসেসর বিষয়শ্রেণী:এআরএম আর্কিটেকচার বিষয়শ্রেণী:২০১৩-এ প্রবর্তিত পণ্য বিষয়শ্রেণী:২০১৩-এ কম্পিউটার সম্পর্কিত প্রবর্তন বিষয়শ্রেণী:অ্যাপল ইনকর্পোরেটেড প্রসেসর
থাম্ব|নীললেজ সুইচোরা, ঢাকা, বাংলাদেশ থেকে তোলা   নীললেজ সুইচোরা (Merops philippinus) মৌমাছি-খাওয়া পরিবার মেরোপিডিতে একটি নিকটস্থ চড়াই-জাতীয় পাখি । এটি দক্ষিণ এবং দক্ষিণ-পূর্ব এশিয়া জুড়ে বিস্তৃত রয়েছে যেখানে অনেক পরিযায়ী পাখি দেখা যায়। অনেক অংশে মৌসুম ভিত্তিক দেখা যায়, তবে তাদের পরিসর জুড়ে ছোট ছোট অঞ্চলে উপনিবেশিকভাবে প্রজনন হয়, অধিকাংশ ক্ষেত্রে নদী উপত্যকায়, যেখানে  বালির পাড়ে সুড়ঙ্গ করে বাসা বাঁধে। এসব বেশিরভাগ খোলা আবাসস্থলগুলি পানির নিকটে দেখা যায়।   বর্ণনা  প্রাপ্তবয়স্ক এই পাখির দৈর্ঘ্য প্রায় ৩০ সেন্টিমিটার ও ওজন ৩৮-৫০ গ্রাম। নীল-সবুজ পালক বিশিষ্ট পাখিটির পেছনের অংশ ও লেজ নীল। গলা খয়েরি, বুকের ওপরটা বাদামি, চোখে কাজল টানা এবং পেট আপেলের মতো সবুজ। চোখ লালচে বাদামি থেকে গাঢ় লাল। কোমর, লেজ ও লেজের নিচের অংশ নীল। লেজের আগায় লম্বা নীল সুই-পালক রয়েছে। ঠোঁটটি সরু ও লম্বা কালো এবং নিচের দিকে বাঁকানো। পা ও পায়ের পাতা কালচে বাদামি। অপ্রাপ্তবয়স্ক নীললেজ সুইচোরার দেহের রং অনুজ্জ্বল ও ফ্যাকাশে। স্ত্রী ও পুরুষ একই রকম দেখতে।   প্রজনন  প্রায় ৬ বছর এদের আয়ুষ্কাল। মার্চ থেকে জুন প্রজননকাল। এ সময় পাহাড়ের গায়ে বা নদী ও খালপাড়ে প্রায় ২ মিটার লম্বা সুড়ঙ্গ খুঁড়ে বাসা বানায়। সেখানে ৫-৬টি ডিম পাড়ে। ডিমের রং সাদা। ২১-২৬ দিনে ডিম ফোটে। ২০-২৭ দিন পরে বাচ্চারা উড়তে শেখে।   তথ্যসূত্র   বিষয়শ্রেণী:ফিলিপাইনের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:বাংলাদেশের পাখি বিষয়শ্রেণী:দক্ষিণ এশিয়ার পাখি বিষয়শ্রেণী:মেরোপিডি বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি বিষয়শ্রেণী:১৭৬৬-এ বর্ণিত পাখি বিষয়শ্রেণী:কার্ল লিনিয়াস কর্তৃক নামকরণকৃত ট্যাক্সা
thumb|right|১৯৬৬ সালের নভেম্বর মাসে, লুইস গবেষণা কেন্দ্রে অবস্থিত সোলার কালেক্টর ল্যাবরেটরিতে একটি কৃত্রিম চাঁদ।  একটি কৃত্রিম চাঁদ গ্রহের কক্ষপথে স্থাপন করা একটি উপগ্রহ যা সেই গ্রহে সূর্যের আলো প্রতিবিম্বিত করবে।  ২০২২ সালের মধ্যে চীন পৃথিবীর চারদিকে কক্ষপথে তিনটি কৃত্রিম চাঁদ নেওয়ার পরিকল্পনা করেছে।  এগুলি প্রাকৃতিক চাঁদের চেয়ে 8 গুণ বেশি উজ্জ্বল হবে।  এটিকে আলোক উৎস হিসাবে রাখার মাধ্যমে চীন বিশ্বাস করে যে এটি স্ট্রিটলাইটের জন্য ব্যবহৃত বিদ্যুতের ব্যয় থেকে বছরে একশো মিলিয়ন ডলার সাশ্রয় করতে পারে।   উদ্বেগ  একটি সাধারণ দিন ও রাতের চক্রের অনুপস্থিতি কীভাবে মনুষ্য এবং প্রাণীর মন এবং দেহে প্রভাব ফেলবে তা নিয়ে কিছু উদ্বেগ রয়েছে।    তথ্যসূত্র   বিষয়শ্রেণী:কৃত্রিম উপগ্রহ
পোখরান-২ বলতে ভারতের পোখরানে ১৯৯৮ সালের ১১ মে তিনটি ও ১৩ মে দুইটিসহ মোট পাঁচটি পারমাণবিক পরীক্ষার বিস্ফোরণকে বোঝায়। এই পরীক্ষা করা হয়েছিল যখন ভারতীয় জনতা পার্টি (বিজেপি)র সরকার ছিল ও প্রধানমন্ত্রী হিসেবে অটল বিহারী বাজপেয়ী ছিলেন। এর আগে মে ১৮, ১৯৭৪ সালে পোখরানে ভারতের মধ্যে প্রথম পারমাণবিক অস্ত্র পরীক্ষা বিস্ফোরণকে স্মাইলিং বুদ্ধ নামে অভিহিত করা হয়। সেই পারমাণবিক পরীক্ষাটি ছিল জাতিসংঘ নিরাপত্তা পরিষদের স্থায়ী পাঁচ সদস্যবৃন্দের বাইরে একটি জাতির দ্বারা এবং কোন বিদেশী সাহায্য এবং সহায়তা ছাড়া প্রথম পারমাণবিক অস্ত্র পরীক্ষা।   তথ্যসূত্র    বহিঃসংযোগ   Nuclear Weapons Archive: Operation Shakti  'India aborted nuclear bomb plans in 1994'  বিষয়শ্রেণী:ভারতের পারমাণবিক পরীক্ষা বিষয়শ্রেণী:১৯৯৮-এ ভারত বিষয়শ্রেণী:ভারতের রাজনৈতিক ইতিহাস বিষয়শ্রেণী:ভারতের রাজনীতি
none|100px|link=অ্যাঞ্জেলিনা জোলি অ্যাঞ্জেলিনা জোলি একজন জনপ্রিয় মার্কিন চলচ্চিত্র অভিনেত্রী। যুক্তরাষ্ট্রের ক্যালিফোর্নিয়া’র লস অ্যাঞ্জেলেসের একটি সংস্কৃতিমনা পরিবারে এই অস্কারজয়ী অভিনেত্রীর জন্ম। তাঁর বাবা জন ভট নিজেও একজন অস্কারজয়ী অভিনেতা। ১৯৮২ সালে লুকিন’ টু গেট আউট ‌ছবিতে একটি শিশু চরিত্রে অভিনয়ের মধ্য দিয়ে রূপালী পর্দায় জোলির আবির্ভাব হয়। তবে পেশাদার চলচ্চিত্র অভিনেত্রী হিসেবে তাঁর অভিষেক ঘটে স্বল্প বাজেটের ছবি সাইবর্গ ২ (১৯৯৩)-এ অভিনয়ের মাধ্যমে, এবং চলচ্চিত্র জগতে তাঁর অনিরূদ্ধ উত্থান শুরু হয় হ্যাকারস (১৯৯৫) ছবিটির মধ্য দিয়ে। নব্বইয়ের দশকে শুরু হওয়া তাঁর এই তুঙ্গস্পর্শী জনপ্রিয়তা আজও সমান তালে বিদ্যমান। ১৯৯২ সালে গার্ল, ইন্টারাপ্টেড চলচ্চিত্রে অভিনয়ের জন্য লাভ করেন চলচ্চিত্রের সর্বোচ্চ স্বীকৃতি অ্যাকাডেমি পুরস্কার। এছাড়াও তাঁর প্রাপ্ত অন্যান্য উল্লেখযোগ্য পুরস্কারের মধ্যে আছে তিনটি গোল্ডেন গ্লোব ও দুইটি স্ক্রিন অ্যাক্টরস গিল্ডসহ আরও বহু পুরস্কার। অভিনয়ের পাশাপাশি তাঁর বিভিন্ন কর্মকাণ্ড, এবং ব্যক্তিজীবনও সাধারণ মানুষের আকর্ষণের বিষয়। বর্তমানে হলিউডের অন্যতম সর্বোচ্চ পারিশ্রমিক-প্রাপ্ত এই অভিনেত্রী অভিনয়ের সাথে তাল মিলিয়ে মানবহিতৈষী কর্মকাণ্ডেও যথেষ্ট সক্রিয়; বিশেষ করে বিশ্বজুড়ে শরণার্থীদের জন্য কাজ করার জন্য জোলি বিশেষভাবে সমাদৃত। এ সুবাদেই ২০০১ সাল থেকে তিনি জাতিসংঘের শরণার্থী সংস্থার একজন শুভেচ্ছাদূত। (বাকি অংশ পড়ুন...)
কালার্স বাংলা সিনেমা একটি ভারতীয় টেলিভিশন চ্যানেল যেটিতে বাংলা চলচ্চিত্র প্রচারিত হয়ে থাকে এবং চ্যানেলটির মালিক ভায়াকম ১৮।   প্রচারিত চলচ্চিত্রের তালিকা    মুখ্যমন্ত্রী  শিবা  দায়দায়িত্ব  সিঁদুরের অধিকার  শাঁখা সিঁদুরের দিব্যি  স্ত্রীর মর্যাদা  নবাব  আমার মা  চোখের আলোয়  বিধিলিপি  ঝিনুক মালা  বাদশা দ্য কিং  নিষ্পাপ আসামী  মা  অগ্নিপরীক্ষা  প্রতিহিংসা  রাজা রানি বাদশা  বন্দিনী  নয়নের আলো  ত্যাগ  সবার উপরে মা  নাগপঞ্চমী  আদরের বোন  বিদ্রোহ  দাদার আদেশ  বড়বউ  দেবতা  মায়ের দিব্যি  কৃষ্ণা কাবেরী  মন মানে না  রাজমহল  মায়ের আঁচল  মান সম্মান  গ্যাঁড়াকল  আপন হলো পর  ব্ল্যাক   ঘরের লক্ষ্মী  বকুলপ্রিয়া   স্নেহের প্রতিদান  তোমাকে চাই  মহান  বিশ্বাস অবিশ্বাস  বদলা  সুন্দরী  আমাদের সংসার  সেজোবউ  মানুষ অমানুষ  বেয়াদপ  ফিরিয়ে দাও  জোর যার মুলুক তার   সবুজ সাথী  সুদ আসল  হীরক জয়ন্তী  ইনক্লাব  পরিবার  ঘর সংসার  মধুর মিলন  সংসার সংগ্রাম  কুরুক্ষেত্র  স্বামীর আদেশ  সজনী  জবাবদিহি  সত্রুর মোকাবিলা  জবাব চাই  রাজু আঙ্কেল  প্রতীক   শত্রুতা  গ্রেফতার  কালীশঙ্কর  ছোট বউ  সজনী আমার সোহাগ  গরীবের সম্মান  গুরুশিষ্য  সুজন সখী  ত্রিশূল  ভালবাসা ভালবাসা  সন্তান যখন শত্রু  আপন পর  তুফান  তুই শুধু আমার  নাচ নাগিনী নাচ রে  কর্তব্য  আগ্রহ  হ্যালো মেমসাহেব  পূজারিনী  মন যাকে চাই  শুটার  যুগাবতার লোকনাথ  বিক্রম সিংহ  লে ছক্কা  জামাই বরন  আমি শুধু চেয়েছি তোমায়  ঘরজামাই  প্রিয়তমা  ওপেন টি বায়োস্কোপ  মহাগুরু  ত্রয়ী  নীল আকাশের চাঁদনি  চালবাজ  যোদ্ধা  ভাইজান  কাটমুন্ডু  বাদশা  দুজনে  ইডিয়ট  শত্রু  কানামাছি  ভালবাসা ভালবাসা  চোরে চোরে মাসতুতো ভাই  রোমিও ভার্সেস জুলিয়েট  শিবাজী  শিকারী  তথ্যসূত্র  বিষয়শ্রেণী:ভারতের চলচ্চিত্র চ্যানেল বিষয়শ্রেণী:ভারতে বাংলা ভাষার টেলিভিশন চ্যানেল বিষয়শ্রেণী:২০১৯-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভায়াকম ১৮ বিষয়শ্রেণী:কলকাতার টেলিভিশন স্টেশন বিষয়শ্রেণী:২০১৯-এ পশ্চিমবঙ্গে প্রতিষ্ঠিত
মাইক্রোসফট অ্যাক্সেস () মাইক্রোসফট থেকে একটি ডাটাবেস ম্যানেজমেন্ট সিস্টেম (ডিবিএমএস) যা একটি গ্রাফিকাল ব্যবহারকারী ইন্টারফেস এবং সফটওয়্যার-ডেভেলপমেন্ট সরঞ্জামের সাথে সম্পর্কযুক্ত মাইক্রোসফট জেট ডাটাবেস ইঞ্জিনকে একত্রিত করে। এটি মাইক্রোসফট ৩৬৫-টি অ্যাপ্লিকেশনের স্যুটের সদস্য, পেশাদার এবং উচ্চতর সংস্করণে অন্তর্ভুক্ত বা পৃথকভাবে বিক্রি করা হয়।  ব্যবহার নিজস্ব ডাটাবেস স্টোরেজ ফাইলে ব্যবহার করার পাশাপাশি, মাইক্রোসফট অ্যাক্সেস একটি প্রোগ্রামের 'ফ্রন্ট-এন্ড' হিসাবেও ব্যবহার করা যেতে পারে যখন অন্যান্য পণ্যগুলি 'ব্যাক-এন্ড' টেবিল হিসাবে কাজ করে, যেমন মাইক্রোসফট এসকিউএল সার্ভার এবং ওরাকল এবং সিবেসের মতো অ-মাইক্রোসফট পণ্য। একাধিক ব্যাকএন্ড উৎস একটি মাইক্রোসফট অ্যাক্সেস জেট ডাটাবেস (এসিসিডিবি এবং এমডিবি ফর্ম্যাট) দ্বারা ব্যবহার করা যেতে পারে। একইভাবে, ভিজ্যুয়াল বেসিক, ASP.NET বা ভিজ্যুয়াল স্টুডিও ডট নেট-এর মতো কিছু অ্যাপ্লিকেশন তার টেবিল এবং প্রশ্নের জন্য মাইক্রোসফট অ্যাক্সেস ডাটাবেস বিন্যাস ব্যবহার করা হয়। মাইক্রোসফট অ্যাক্সেস আরও জটিল সমাধানের অংশ হতে পারে, যেখানে এটি মাইক্রোসফট এক্সেল, মাইক্রোসফট আউটলুক, মাইক্রোসফট ওয়ার্ড, মাইক্রোসফট পাওয়ারপয়েন্ট এবং অ্যাক্টিভএক্স নিয়ন্ত্রণের মতো অন্যান্য প্রযুক্তির সাথে একীভূত হতে পারে।  তথ্যসূত্র              বিষয়শ্রেণী:মাইক্রোসফট অফিস
নারায়ণগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নারায়ণগঞ্জ জেলায় অবস্থিত জাতীয় সংসদের ২০৮নং আসন।  সীমানা নারায়ণগঞ্জ-৫ আসনটি নারায়ণগঞ্জ জেলার নারায়ণগঞ্জ সদর উপজেলা ও বন্দর উপজেলা নিয়ে গঠিত।  নির্বাচিত সাংসদ নির্বাচন  সদস্য  দল ১৯৮৬ নাসিম ওসমান বাংলাদেশ আওয়ামী লীগ ১৯৮৮ নাসিম ওসমান জাতীয় পার্টি ১৯৯১ আবুল কালাম বাংলাদেশ জাতীয়তাবাদী দল ফেব্রুয়ারি ১৯৯৬আবুল কালাম বাংলাদেশ জাতীয়তাবাদী দল জুন ১৯৯৬ এস এম আকরাম বাংলাদেশ আওয়ামী লীগ ২০০১ আবুল কালাম বাংলাদেশ জাতীয়তাবাদী দল ২০০৮ নাসিম ওসমান জাতীয় পার্টি ২০১৪ নাসিম ওসমান জাতীয় পার্টি ২০১৪ উপ-নির্বাচন সেলিম ওসমান জাতীয় পার্টি২০১৮সেলিম ওসমানজাতীয় পার্টি২০২৪সেলিম ওসমানজাতীয় পার্টি   নির্বাচন    ২০১০-এর দশকে নির্বাচন  নাসিম ওসমান ২০১৪ সালের এপ্রিলে মারা যান। জুনের উপ-নির্বাচনে তার ভাই সেলিম ওসমান নির্বাচিত হয়।  বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে নাসিম ওসমান বিনা প্রতিদ্বন্দ্বিতায় নির্বাচিত হন।   ২০০০-এর দশকে নির্বাচন    ১৯৯০-এর দশকে নির্বাচন    তথ্যসূত্র   বহিঃসংযোগ  প্রথম আলোতে নারায়ণগঞ্জ-৫  বিষয়শ্রেণী:নারায়ণগঞ্জ জেলার জাতীয় সংসদীয় আসন বিষয়শ্রেণী:১৯৮৪-এ বাংলাদেশে প্রতিষ্ঠিত
ডিটা গার্বো হলো ড্যানিয়েল লসের মঞ্চ নাম। তিনি একজন ইংরেজ ড্র্যাগ পারফর্মার, যিনি রূপলস ড্র্যাগ রেস ইউকে-এর ষষ্ঠ মৌসুমে প্রতিদ্বন্দ্বিতা করেছিলেন।   পেশাজীবন  লস একজন ড্র্যাগ শিল্পী, যিনি তার মঞ্চ নাম ডিটা গার্বো হিসেবে সুপরিচিত। তাদের মঞ্চ নামটি এসেছে বার্লেস্ক পারফর্মার ডিটা ভন টিস এবং অভিনেত্রী গ্রেটা গার্বোর নাম থেকে। তারা মাদ্রিদে ড্র্যাগ চর্চা শুরু করেন এবং সেখানে অ্যান্ড্রোজিনাস ড্র্যাগ দল লুজুরিয়া (স্প্যানিশ ভাষায় "লালসা") এর সদস্য ছিলেন। লুজুরিয়ায় কিছুকাল পারফর্ম করার পর, তারা নৃত্য শিক্ষক হিসেবে কাজ করার জন্য ড্র্যাগ থেকে পনের বছরের বিরতি নিয়েছিলেন। গার্বো রূপলস ড্র্যাগ রেস ইউকে-এর ষষ্ঠ মৌসুমে অংশ নিয়েছিলেন। সেখানে কিকি স্ন্যাচের বিরুদ্ধে ঠোঁট মেলানো প্রতিযোগিতায় হেরে বাদ পড়া প্রথম কুইন হয়েছিলেন ডিটা। প্রতিযোগিতায় ৪৮ বছর বয়সী গার্বো ছিলেন রূপলস ড্র্যাগ রেস ইউকে ফ্র্যাঞ্চাইজিতে উপস্থিত হওয়া সবচেয়ে বয়স্ক প্রতিযোগী।  ড্র্যাগ জগতের বাইরে, লস একজন নৃত্যশিল্পী, ইভেন্ট প্রযোজক এবং শিক্ষক যিনি শিশুদের জন্য কাজ করেন। তারা তাদের ড্র্যাগ স্টাইলকে " বার্লেস্ক হলিউড গ্ল্যামার" হিসেবে বর্ণনা করেন।   ব্যক্তিগত জীবন  লস কেন্টের ফোকস্টোনে বাস করেন। তিনি ড্র্যাগের বাইরে "they / them" এবং ড্র্যাগে "she / her in drag" সর্বনাম ব্যবহার করেন।  লস একজন অ-দ্বৈত লিঙ্গ ব্যক্তি।   ফিল্মোগ্রাফি   রূপলস ড্র্যাগ রেস ইউকে ( মৌসুম ৬, ২০২৪)   আরও দেখুন   ড্র্যাগ কুইনদের তালিকা  অ-দ্বৈত লিঙ্গ ব্যক্তিদের তালিকা  কেন্টের ব্যক্তিদের তালিকা   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি
thumb|200px|প্লাস্টিকের তৈরি বদনা বদনা বা লোটা () পানি বহন করার জন্য ব্যবহৃত এক প্রকারের পাত্র যা সাধারণত বাংলাদেশ এবং ভারতের কিছু অঞ্চলে ব্যবহৃত হয়। কিন্তু এর উৎপত্তি ঘটে প্রাচীন বঙে। বদনার আকৃতি সাধারণত গোলাকার, তবে এর নিচের দিক থেকে সামান্য বাঁকা একটি নলাকার অংশ বেরিয়ে আসে। পানিভর্তি বদনা কাত করলে এই নল থেকে পানি বের হয়। মূলত কম পরিমাণে পানি, দুধ সহ যেকোনো তরল স্থানান্তরের কাজে বদনা ব্যবহৃত হয়ে থাকে। বদনা মূলত মল ত্যাগের সময় লজ্জাদেশ পরিষ্কার রাখতে ব্যবহৃত হয়। ভারত উপমহাদেশের লোকজন সাধারণত পানি ব্যবহারে নিজেকে পরিষ্কার-পরিচ্ছন্ন রাখতে পছন্দ করে, তাই শৌচকার্যে এ অঞ্চলের মানুষ পানির পাত্র হিসেবেও বদনা ব্যবহার করে থাকেন। ধর্মীয় আচারেও এর ব্যবহার রয়েছে,যেমন মুসলমানদের অযুতে এবং গোসলে বদনা ব্যবহার করা হয়।  সাধারণত পিতল, কাঁসা, প্লাস্টিক কিংবা অ্যালুমিনিয়াম দিয়ে বদনা তৈরি করা হয়। প্রাচীণকালে মাটির তৈরি বদনার প্রচলন ছিলো, যা আজো মাঝে মধ্যে দেখা যায়।  দিল্লিতে বদনার প্রচলন নেই। অনেক খুজেও পাওয়া যায় নাই  বহিঃসংযোগ  Bodna Nai Music video depicting the extinction of the Bodna from Urban Bangladesh The Lota Blog  A comedic blog about the use and application of the lota in modern times Nuevos Habitos An artist dedicated to Lota and other stuff  বিষয়শ্রেণী:পাত্র বিষয়শ্রেণী:পানপাত্র বিষয়শ্রেণী:ভারতীয় সংস্কৃতি
রওশন জাহান সাথী বাংলাদেশ আওয়ামী লীগের রাজনীতিবিদ ও মুক্তিযোদ্ধা। যিনি নবম জাতীয় সংসদের সংরক্ষিত নারী আসন-২৬ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  রওশন জাহান সাথী ৮ মে ১৯৫১ সালে যশোর শহরে জন্মগ্রহণ করেন। তার পিতা মোশাররফ হোসেন। তিনি যশোর সরকারি উচ্চ বালিকা বিদ্যালয় হতে এস.এস.সি, যশোর মহিলা কলেজ হতে এইচ.এস.সি পাস করে ঢাকা বিশ্ববিদ্যালয়ে বাংলা বিভাগে স্নাতক ডিগ্রি ও এমএ প্রিলিমিনারী ডিগ্রি লাভ করেন।   রাজনৈতিক ও কর্মজীবন  রওশন জাহান সাথী ১৯৬৮ সালে যশোর ছাত্রলীগের সভাপতি ছিলেন। ঊনসত্তরের গণঅভ্যুত্থানে তিনি ভূমিকা পালন রাখেন। ২৭ মার্চ ১৯৭১ সালে স্বাধীনতা যুদ্ধে তিনি মা, খালাসহ পাক বাহিনী কর্তৃক গৃহবন্দী হয়ে পালাতে সক্ষম হন। এরপর মুক্তিযুদ্ধে বিভিন্নভাবে ভূমিকা পালন করেন। ১৯৭৩ সালে তিনি ঢাকা বিশ্ববিদ্যালয় রোকেয়া হলের ছাত্রী সংসদের ভিপি নির্বাচিত হন। তিনি মহিলা শ্রমিক লীগের সভাপতি এবং জাতীয় শ্রমিক লীগের মহিলা সম্পাদক হিসেবে দায়িত্ব পালন করেন। তিনি ২০০৮ সালের নবম জাতীয় সংসদের সংরক্ষিত মহিলা আসনের সদস্য নির্বাচিত হন।   পারিবারিক জীবন  রওশন জাহান সাথী পিতা মোশাররফ হোসেন ১৯৭০ সালের পাকিস্তানের নির্বাচনে পূর্ব পাকিস্তান প্রাদেশিক পরিষদের সদস্য নির্বাচিত হয়েছিলেন। তার স্বামী ষাটের দশকের ছাত্রনেতা ও জাসদের অন্যতম প্রতিষ্ঠাতা কাজী আরেফ আহমেদ।   আরও দেখুন    নবম জাতীয় সংসদ সদস্যদের তালিকা   তথ্যসূত্র    বহিঃসংযোগ    নবম জাতীয় সংসদ সদস্যদের তালিকা (২০০৮)   –জাতীয় সংসদ  বিষয়শ্রেণী:১৯৫১-এ জন্ম বিষয়শ্রেণী:যশোর জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:নবম জাতীয় সংসদ সদস্য বিষয়শ্রেণী:বাংলাদেশের মুক্তিযোদ্ধা বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
থাম্ব|কাজী তরিকুল ইসলাম কাজী তরিকুল ইসলাম একজন নিউরোলজী বিশেষজ্ঞ অধ্যাপক ও চিকিৎসক। বাংলাদেশ কলেজ অব ফিজিশিয়ানস অ্যান্ড সার্জনসের কাউন্সিলর এবং পরীক্ষা নিয়ন্ত্রক।Bangladesh College of Physicians and Surgeons gets new leaders The Daily Star তিনি ডেঙ্গু ও সেয়ারোর জন্য ডব্লিউএইচও এর আঞ্চলিক কারিগরি উপদেষ্টা দলের সদস্য হিসাবে কাজ করেছেন। জাতীয় ও আন্তর্জাতিক পত্রিকায় তার লেখা ৯৭টিরও বেশি নিবন্ধন প্রকাশিত হয়েছে।   প্রাথমিক ও শিক্ষাজীবন  কাজী তরিকুল ইসলামের জন্ম বাংলাদেশের রাজশাহীতে। এমবিবিএস সম্পন্ন করেন রাজশাহী মেডিকেল কলেজ থেকে। এফসিপিএস (মেডিসিন) সম্পন্ন করেন বাংলাদেশ কলেজ অব ফিজিশিয়ানস অ্যান্ড সার্জনসে থেকে।   পেশা  রাজশাহী মেডিকেল কলেজ ও ঢাকা মেডিকেল কলেজের মেডিসিন বিভাগের অধ্যাপক ছিলেন কাজী তরিকুল ইসলাম। বর্তমানে ঢাকা মেডিকেল কলেজ হাসপাতালে কর্মরত আছেন। তিনি সপ্তাহের ৫ দিন তার ধানমন্ডি পপুলার ডায়াগনষ্টিক সেন্টারের চেম্বারে রোগী দেখেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:রাজশাহী জেলার ব্যক্তি বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশী শিক্ষায়তনিক বিষয়শ্রেণী:রাজশাহী মেডিকেল কলেজের প্রাক্তন শিক্ষার্থী বিষয়শ্রেণী:ঢাকা মেডিকেল কলেজের শিক্ষক বিষয়শ্রেণী:রাজশাহী মেডিকেল কলেজের প্রাক্তন শিক্ষক বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:বাংলাদেশ কলেজ অব ফিজিশিয়ানস্ এন্ড সার্জনসের প্রাক্তন শিক্ষার্থী বিষয়শ্রেণী:১৯৫৪-এ জন্ম
.পিজি হল পাপুয়া নিউ গিনির জন্য ইন্টারনেট কান্ট্রি কোড টপ-লেভেল ডোমেইন (ccTLD)।  .কম.পিজি, .নেট.পিজি, .এসি.পিজি, .গভ.পিজি, .মিল.পিজি এবং .ওআরজি.পিজি দ্বিতীয় স্তরের নামে নিবন্ধন করা হয়৷  বিরোধ নিষ্পত্তি নীতিটি ২০০০ সালে ইউডিআরপি- এর প্রতিষ্ঠানের আগে নেটওয়ার্ক সলিউশনের মতো; একজন ট্রেডমার্কের মালিক একটি ডোমেন রেজিস্ট্রেশনে আপত্তি জানাতে পারেন এবং এর ফলে ডোমেনটি হোল্ডে রাখা হবে যদি না রেজিস্ট্রার ট্রেডমার্কের অধিকার (এবং রেজিস্ট্রি ক্ষতিপূরণের জন্য বন্ড পোস্ট) প্রদর্শন করতে না পারে বা তাদের পক্ষে যদি আদালত রায় দেয়।  ২০১৩ সালে ১০ মে পাপুয়া নিউ গিনির জন্য আইএসও ৩১৬৬-১ কোডটি কান্ট্রি কোড টপ-লেভেল ডোমেইন- এর জন্য ব্যবহৃত পিজি হিসেবে করতে পরিবর্তিত হয়েছে।   তথ্যসূত্র    বহিঃসংযোগ    আইএএনএ.পিজি তথ্য   বিষয়শ্রেণী:কান্ট্রি কোড টপ-লেভেল ডোমেইন